E-9342/2008

Mál þetta var höfðað 14. október 2008 og dómtekið 26. f.m

Stefnendur eru K-kvk-nf G-kvk-nf, Ægisgötu 5, Reykjavík og A-kvk-nf S-kvk-nf, Eiðismýri 5, Seltjarnarnesi.

Stefndu eru Arctic Partners, sem er vistað í Landsbanka Íslands í Luxembourg, fyrirsvarsmaður og stjórnarmaður G-kk-nf R-kk-nf, með lögheimili í Lettlandi en dvalarstað að Haukanesi 14, Garðabæ, og F-kk-nf E-kk-nf K-kk-nf, Lindarbraut 22, Seltjarnarnesi.

Stefnendur krefjast þess að stefndu verði in solidum dæmdir til að greiða þeim 2.250.000 krónur með dráttarvöxtum samkvæmt III. kafla laga nr. 38/2001 af 450.000 krónum frá 1. febrúar 2005 til 1. mars s.á., en af 900.000 krónum frá þeim degi til 1. apríl 2008 en af 1.350.000 krónum frá þeim degi til 1. maí 2008, en af 1.800.000 krónum frá þeim degi til 1. júní 2005, en af 2.250.000 krónum frá þeim degi til greiðsludags. Stefnendur krefjast þess einnig að stefndu verði dæmdir in solidum til að greiða þeim málskostnað.

Þing hefur ekki verið sótt af hálfu stefnda, F-kk-ef E-kk-ef K-kk-ef, og er ekki sýnt fram á að honum hafi verið birt stefna. Kröfum stefnenda á hendur honum verður því vísað frá dómi.

Af hálfu stefnda, Arctic Partners Ltd. er krafist sýknu af kröfum stefnenda og málskostnaðar úr hendi þeirra.

Kröfugerð stefnenda er reist á kaupsamningi, dags. 7. desember 2004, sem er undirritaður af stefnendum sem seljendum og stefnda, F-kk-þgf K-kk-þgf og G-kk-þgf R-kk-þgf f.h. stefnda Arctic Partners Ltd. Samningurinn er um sölu 100% hluta í einkahlutafélaginu Sjófiski ehf. Fyrir hlutina átti að greiða samtals 2.250.000 krónur sem skiptist þannig að 450.000 krónur skyldu greiðast á hverjum eftirtalinna gjalddaga. 1. febrúar 2005, 1. mars 2005, 1. apríl 2005, 1. maí 2005 og 1. júní 2005. Afhending á rekstri félagsins, eignum þess og skuldbindingum átti sér stað 1. október 2004. Með í kaupunum fylgdu vélar félagsins, allar nótur og aðrar eigur þess. Samþykktir félagsins voru afhentar stefndu ásamt sérprentuðum reikningum, bréfsefni og öðrum skjölum. Þá lýstu stefnendur því yfir að þeir hygðust segja sig úr stjórn félagsins og að stefndu væru eigendur að öllum hlutum í félaginu. Í samræmi við ofanritað var gengið frá tilkynningu til hlutafélagskrár og tilkynnt um nýja stjórn félagsins, framkvæmdastjóra og afturköllun prókúruumboða. Stefnendur skuldbundu sig til að gefa út afsal þegar stefndu hefðu greitt lokagreiðslu samkvæmt framangreindu.

Í stefnu segir að aldrei hafi borist nein greiðsla fyrir umrædda hluti samkvæmt framangreindri greiðslusundurliðun og þar sem lokagreiðsla sé ókomin hafi stefnendur ekki getað gefið út afsal. Stefnendur hafi hvað eftir annað á undanförnum árum, með símtölum og persónulegum viðtölum við G-kk-þf R-kk-þf, reynt að fá hann til að standa við gerðan samning en þær tilraunir hafi verið án árangurs. Málið þoli ekki lengri bið og sé stefnendum því nauðsyn að höfða mál þetta.

Stefnendur byggja kröfur sínar á almennum reglum kröfu- og samningaréttar um skuldbindingargildi loforða og skyldu kaupenda til að greiða á réttum tíma. Um skyldur kaupenda er vísað til VI. og VII. kafla laga nr. 50/2002 um lausafjárkaup.

Af hálfu stefnda hafa verið lögð fram tvö skjöl sem bæði eru dagsett 30. desember 2004 og hafa að fyrirsögn: „Samkomulag.“ Efni þeirra beggja er að Sjófiskur ehf. samþykkir að greiða fyrrverandi eigendum Sjófisks, stefnendum máls þessa og S-kk-þgf K-kk-þgf (sem er eiginmaður stefnandans K-kvk-ef G-kvk-ef en stefnandinn A-kvk-nf S-kvk-nf er dóttir þeirra) samtals 1.117.500 krónur fyrir ýmsar fiskvinnsluvélar og –tæki. Þau eru öll auðkennd sem „fyrrverandi eigendur Sjófisks ehf.“

Sýknukrafa stefnda byggist aðallega á því að kaupsamningur aðila hafi fallið úr gildi með framangreindum samkomulagsgerningum þar sem ákveðið hafi verið að í stað kaupsamningsins mundi Sjófiskur ehf. kaupa tæki af stefnendum fyrir 1.117.500 krónur.

Engar sönnur eru færðar fram fyrir framangreindri fullyrðingu og er ekki fallist á þessa málsástæðu stefnda.

Stefndi byggir sýknukröfu sína einnig á vanheimild þar sem fram komi af samkomulögunum frá 30. desember 2004 að stefnendur hafi ekki átt 100% hlut í Sjófiski ehf.

Í framangreindum gerningum er ekki vikið að kaupsamningnum, sem dómkröfur stefnenda eru reistar á og stefndi hefur ekki fært fram sönnur fyrir því að stefnendur hafi ekki verið eigendur að 100% hluta í Sjófiski ehf. er kaupsamningurinn var gerður. Þá er hér um að ræða tómlæti af hálfu stefnda þar sem hann hefur ekki, svo séð verði, haft uppi þessa mótbáru fyrr en í greinargerð máls þessa en sé það rétt, sem fram er haldið af hálfu hans, hefur hann frá áramótum 2004 – 2005 haft ástæðu til að krefjast riftunar kaupsamningsins. Samkvæmt þessu verður ekki fallist á þessa málsástæðu stefnda.

Sýknukrafa stefnda er enn fremur reist á því að krafa stefnenda sé fallin niður fyrir tómlæti. Engin bréf eða tilkynningar hafi borist stefnda varðandi málið fyrr en í lok ársins 2008. Ef stefnendur ætluðu sér að halda fast við umræddan kaupsamning gagnvart stefnda hefði þeim borið að beina slíkri kröfu að honum fyrr.

Kaupsamningurinn kveður berlega á um skyldu kaupendanna til að greiða kaupverðið, sem krafist er í málinu að greitt verði, án þess að til komi nokkur atbeini af hálfu stefnenda. Stefndi hefur ekki fært fram fullnægjandi rök eða lagastoð fyrir því að krafa stefnenda sé fallin niður fyrir tómlæti og verður því ekki fallist á þessa málsástæðu.

Áður er fram komið að vísa beri frá dómi kröfum stefnenda á hendur F-kk-þgf E-kk-þgf K-kk-þgf. Málskostnaður verður ekki dæmdur þeirra í milli.

Niðurstaða málsins að öðru leyti er sú að fallast beri að fullu á kröfur stefnenda á hendur stefnda, Arctic Partners Ltd., eins og nánar greinir í dómsorði. Málskostnaður er ákveðinn 300.000 krónur.

Mál þetta dæmir S-kk-nf H. S-kk-nf héraðsdómari.

D ó m s o r ð:

Kröfum stefnenda, K-kvk-ef G-kvk-ef og Ö-kvk-ef S-kvk-ef, á hendur stefnda, F-kk-þgf E-kk-þgf K-kk-þgf, er vísað frá dómi.

Stefndi, Arctic Partners Ltd., greiði stefnendum óskipt 2.250.000 krónur með dráttarvöxtum samkvæmt III. kafla laga nr. 38/2001 af 450.000 krónum frá 1. febrúar 2005 til 1. mars s.á., en af 900.000 krónum frá þeim degi til 1. apríl 2008 en af 1.350.000 krónum frá þeim degi til 1. maí 2008, en af 1.800.000 krónum frá þeim degi til 1. júní 2005, en af 2.250.000 krónum frá þeim degi til greiðsludags.

Stefndi, Arctic Partners Ltd., greiði stefnendum óskipt 300.000 krónur í málskostnað.

S-kk-nf H. S-kk-nf